# Giorgione

### Izvor: Wikipedija

Giorgione, Autoportret kao David, 1500.-1510., ulje na platnu, 52 x 43 cm, Braunschweig.

Giorgione (pravo ime: Giorgio da Castelfranco), talijanski slikar (Castelfranco, 1477./1478. g. – Venecija, 25. X. 1510. g.). Izuzetan umjetnik venecijanskog slikarstva visoke renesanse.

## [uredi] Biografija

Rođen u Castelfrancu, o njegovom djetinjstvu i školovanju prije dolaska u Veneciju zna se veoma malo. Giorgione je bio učenik G. Bellinija u Veneciji od kojega preuzima i razvija boju kao glavno sredstvo poetskog izraza i dubokih, magličastih prikaza krajolika obogaćenih mitološkim prizorima (česte scene iz Arkadije uronjene u nježno, poetično difuzno svjetlo, meka profinjena kolorita).

Oluja, 1508., ulje na platnu, 82 × 73 cm, Galerija Akademije, Venecija.

## [uredi] Djela

U suradnji s mladim Tizianom izveo alegorijske freske na pročelju palače Fondaco dei Tedeschi (nisu očuvane).

Nakon stoljetnih rasprava, krivih atribucija, komparativnom analizom danas mu se sa sigurnošću mogu pripisati: oltarna slika Madona na prijestolju sa sv. Liberaleom i sv. Franjom u crkvi u Castelfrancu, i slike: Salamonov sud; Tri filozofa; Portret mladića; Portret mlade djevojke; Oluja; Koncert u prirodi (Concert Champêtre u Louvreu). Čudesan senzualni akt ukomponiran u smireni krajolik, tzv. Zaspala Venera, koji je vjerojatno završio Tizian zbog Giorgionove iznenadne i prerane smrti.

Madona na prijestolju sa sv. Liberaleom i sv. Franjom u crkvi u Castelfrancu, 1504., 200 x 152 cm.
Tri filozofa, 1508., ulje na platnu, 123,5 × 144,5 cm, Beč.

## [uredi] Odabrana djela

- Mojsijevo vatreno krštenje (1500-1501) - ulje na dasci, 89 x 72, Uffizi, Firenza
- Salamonov sud (1500-1501) - ulje na dasci, 89 x 72 cm, Uffizi, Firenza
- Judita (c. 1504) - ulje na platnu, prebačeno s daske, 144 x 66,5 cm, Hermitage Museum, Petrograd
- Klanjanje pastira (1504) - ulje na dasci, 90.8 x 110.5 cm, National Gallery of Art, Washington
- Madona na prijestolju sa sv. Liberaleom i sv. Franjom (Castelfranco Madonna; c. 1505) - ulje na drvu, 200 x 152 cm, Duomo, Castelfranco Veneto
- Oluja (c. 1505) - ulje na platnu, 82 x 73 cm, Accademia, Venice
- Koncert u prirodi (c. 1508) - ulje na platnu, 110 x 138 cm, Louvre, Pariz
- Potret mladenke (Laura) (c. 1506) ulje na drvu, 41 x 33,5 cm, Kunsthistorisches Museum, Beč
- Starica (c. 1508) - ulje na platnu, 68 x 59 cm, Accademia, Venecija
- Potret mladića (1508-10) - ulje na platnu, 72,5 x 54 cm, Muzej umjetnosti, Budimpešta
- Tri filozofa (1509) - ulje na platnu, Kunsthistorisches Museum, Beč
- Portret ratnika (c. 1509) - ulje na platnu, 90 x 73 cm, Galleria degli Uffizi, Firenza
- Zaspala Venera (c. 1510) - ulje na platnu, 108,5 x 175 cm, Gemäldegalerie, Dresden
- Strastveni pjevač (c. 1510) - ulje na platnu, 102 x 78 cm, Galleria Borghese, Rim
- Portet mladića - Wood, 69,4 x 53,5 cm, Alte Pinakothek, Munich

Zaspala Venera, 1510., ulje na platnu, 108 × 175 cm, Dresden.

## [uredi] Izvori

- Gina Pischel, Opća povijest umjetnosti 1., Mladost, Zagreb, 1975. god.
- Dr. Jadranka Damjanov, Likovna umjetnost 2., Školska Knjiga – Zagreb, 1997. god.
- Više autora, Opća povijest umjetnosti, Mozaik Knjiga, Zagreb, 2003. god.
- Enciklopedija likovnih umjetnosti, Matica Hrvatska, Zagreb, 1975. god.
- Gilles Plazy & Jean Lacouture, Povijest umjetnosti u slikama, Leo-Commerce, d. o. o. Rijeka, 2000. god.
- H. W. Janson, Art History, Thames & Hudson, London, 1997.
- Several Authors, History Of Western Art, McGraw Hill, New York, 2001.

## [uredi] Poveznice

- Renesansno slikarstvo
- Visoka renesansa

## [uredi] Vanjske poveznice

U Wikimedijinu spremniku se nalazi još materijala vezanih uz:
Giorgione
Dobavljeno iz "http://hr.wikipedia.org../../../g/i/o/Giorgione.html"

Kategorije: Talijanski slikari | Renesansni slikari

##### Views

- Članak
- Razgovor
- Trenutna inačica

##### Traži

##### Drugi jezici

- Brezhoneg
- Български
- Català
- Cymraeg
- Deutsch
- English
- Eesti
- Ελληνικά
- Español
- Esperanto
- Français
- Italiano
- עברית
- Nederlands
- 日本語
- ‪Norsk (bokmål)‬
- Polski
- Português
- Română
- Русский
- Suomi
- Svenska